”SALÁTA”
 Zöld tippek zöldülő iskoláknak

2006. szeptember

„A rossz sikeréhez elég annyi, 
hogy a jók nem csinálnak semmit.”
(Edmund Bruke) 

1. Kukaügyi ismeretek – hulladékos előadások

	A HuMuSz a 2006/2007-es tanévben ismét meghirdeti iskolás csoportok számára tartandó környezetvédelmi foglalkozásait (csak Budapesten). A foglalkozásokon röviden áttekintjük a hulladékgazdálkodás helyzetét, majd a csoport által előre kiválasztott témában mélyedünk el.
Választható témakörök (részletesebben lásd a  honlapon): 1. Reklám és fogyasztás 2. Megelőzés és újrahasználat 3. Környezettudatos vásárlás 4. Szelektív gyűjtés, újrafeldolgozás 5. Ártalmatlanítás: égetés, lerakás 6. Környezetbarát háztartásvezetés                7. Komposztálás
	Az előadások a HuMuSz MEGÚJÚLT kiállító- és oktatótermében, illetve környezetvédelmi tanösvényén (látványos demonstrációs anyagokkal és kellékekkel) kerülnek megtartásra. A 90 perces foglalkozás során a gyerekek jobban elmélyülhetnek az egyes témákban. Több lehetőség van játékra, példák megbeszélésére, kérdések feltevésére, a problémák mélyebb megértésére.
	A 45 perces előadás ára 15 főtől: 3500 Ft+20% ÁFA, azaz 4200 Ft/csoport; 15 fő alatt: 3000 Ft+20% ÁFA, azaz 3600 Ft/csoport
	A 90 perces előadás ára 15 főtől: 5000 Ft+20% ÁFA, azaz 6000 Ft/csoport; 15 fő alatt: 4500 Ft+20% ÁFA, azaz 5400 Ft/csoport
	A csoportok fogadása előzetes időpont egyeztetés alapján történik, bejelentkezés a tervezett dátumnál legalább két héttel korábban. Kapcsolatfelvétel: Földesi Dóra Telefon: (06-1) 386-2648, E-mail: ím: 1111 Budapest, Saru utca 11. 

2. Újrapapír füzetek!

	Ismét kaphatóak a HuMuSz újrapapír füzetei. A tavalyihoz képest új borítóval tervezett, 64 oldalas (32 lapos) standard iskolai füzetek A/5-ös méretben, vonalas és négyzethálós változatban szerezhetőek be. A füzetek hátsó borítóján papírtakarékossággal kapcsolatos tanácsok szerepelnek. Iskoláknak több darabos megrendelés előtt mintapéldányt küldünk megtekintésre! Áfás ár: 54 Ft/db.  Beszerezhető: HuMuSz 1111 Bp, Saru utca 11.,  Tel: 06-1/386-2648
3. Tudatos vásárló leszek – kiadvány

	A Generation Europe Foundation és a Fogyasztóvédelmi Egyesületek Országos Szövetségének gondozásában megjelent a 2006/2007-es tanévre szóló „Tudatos vásárló leszek!” című kiadvány, valamint a hozzá kapcsolódó tanári segédanyag. A kiadvány célja, hogy a diákok naprakész ismeretekkel és információval rendelkezzenek a fogyasztóvédelem terén. A fogyasztóvédelmi és egészségügyi ismereteken kívül a kiadvány olyan témákkal is foglalkozik, mint például a fenntartható fejlődés, a globalizáció vagy a méltányos kereskedelem. A kiadvány elektronikus formában elérhető: 

4. Oktatási program a vízről

	Új oktatási programot mutatott be a nemzetközi WET (Water Education for Teachers). Egy olyan interaktív oktatási programcsomagról van szó, mely környezettudatosságra és vízkészleteink védelmének fontosságára hívja fel a diákok figyelmét. Európában elsőként Magyarországon akkreditálják várhatóan a jelenleg 8 modulból álló, több tudományterületet átfogó általános iskolai tananyagot – melyet a hazai oktatási rendszerhez is hozzáigazítottak. A WET több mint 20 éves tapasztalattal rendelkezik a víz témakörét feldolgozó oktatás területén. A nemzetközi civil szervezet mindenkori tanmenet keretében, ám újszerű, interaktív módszerek alkalmazásával, valamint testre szabott tematikával vezeti be a nebulókat a vízzel kapcsolatos ismeretekbe. A kiválasztott programokat a tervek szerint a hazai általános iskolákban a 2006/07 tanévtől vezetnék be, az adott oktatási intézmény által választott kereteken belül. Információk: Ruskó Márta - Avantgarde Group, Tel: 476-3536, 

5. Madárhang-játék tanórákra 

	Megjelent Balogh István és Schmidt Egon “Tollasbál az erdőn” című madárhang-játéka. Ellentétben a szokásos „madaras” lemezekkel, itt nem az egyes fajok hangjából kap rövid szólót a hallgató, hanem egy teljes madárhang-játék részese lehet Schmidt Egon szakértő közvetítésével. Az anyag nemcsak a madarak, hanem az erdő teljes élővilágának titkait próbálja bemutatni az adott időszakban. Ezen a lemezen két tételben a márciusi és a júniusi erdő harmóniájában gyönyörködhet a hallgató. A madárhang-játék CD-n, kazettán kapható Budapesten a Rózsavölgyi zeneműboltban, V. Szervita tér 5.; a Kodály zeneműboltban, V. Múzeum krt. 21. és az Új Ember kiadó könyvesboltjában Budapesten, a Ferenciek terén a Kárpátia udvarban. Megrendelhető az Oxigén-magazin Bt.-től (Bp. 1192. Kund u. 3.)

6. "Komposztmanók" - kifestő

	A Nimfea Természetvédelmi Egyesület "Komposztmanók" címmel készült kifestő könyvét  alsó tagozatos általános iskolásoknak és óvodásoknak ajánljuk. A 16 oldalas könyvecske két komposztálással és szelektív gyűjtéssel foglalatoskodó manócska történetét kíséri végig. A kiadvány ára 200 Ft, beszerezhető az egyesülettől (Székely Zsuzsa, e-mail: , tel: 56/361-505, cím: 5421, Túrkeve, Postafiók 33.). 
7. Mezővédő erdősávok – kiadvány

	A KÖTHÁLÓ kiadásában megjelent anyag (A/4) tömören, célratörően, jól érthetően fogalmazza meg a hazánkban egykor oly gyakori – már pedig igencsak megritkult – mezővédő erdősávok biológiai, természetvédelmi, ökológiai jelentőségét. Az ingyenes kiadványt ajánljuk környezetvédelemmel, biológiával, stb. foglalkozó  pedagógusok számára is, akik adatokat meríthetnek a leírtakból kapcsolódó tanórákhoz is. A kiadvány megrendelhető a KÖT irodáknál () illetve a HuMuSz-tól (). 

8. Natura 2000 - színes térkép a kiemelt jelentőségű madárvédelmi területekről

	A Magyar Madártani Egyesület (MME) kommunikációs programjának keretében napvilágot látott, igényes kivitelezésű, oktatásban is igen jól használható térképen – melynek címe „Natura 2000” - a hazai Natura 2000 területek kerültek feltüntetésre. A szép rajzokkal illusztrált anyag hátsó oldalán számos értékes információ is megtalálható (pl. „különleges” vagy „kiemelt jelentőségű különleges” természetmegőrzési területek; madárfajok; élőhelytípusok; különleges madárvédelmi területek; stb.). 
	Magyarország az EU-hoz való csatlakozással köteles volt közösségi jelentőségű természetes élőhelyei, valamint állat- és növényfajai védelmében területeket kijelölni, amelyek így az  a részeivé váltak. A hálózat eszméjére nevéből is következtethetünk: értékes természeti területek, élőhelyek többé-kevésbé összefüggő láncolata, amelyek az eredeti európai élővilágot őrzik. A kijelöléssel hazánk területének közel 21%-a lett Natura 2000 terület.  A térképet és a készülő oktató CD-t az MME korlátozott mennyiségben pedagógusoknak fogja eljuttatni 2006 őszén, később mindkettő megvásárolható lesz az MME boltjában(1137 Bp., Katona József u. 35. Tel.: 270-2920, ). További információk: ,   1121 Bp.,  Költő u. 21. Tel.: 275-6247

9. Öltöztessük fel a Földet! - könyv az éghajlatváltoz(tat)ásról

	Éghajlatváltozás? Igen, létezik, tudomásul vesszük, ma már kevesen vitatják a tényeket. Ki is jelöltünk egyetlen bűnbakot, a széndioxidot. De tegyük fel másképp a kérdést: Éghajlatváltozás, vagy éghajlat változtatás? Ez már szokatlanabb felvetés, és nehezebb is felsorolni mindazt, amit megváltoztattunk magunk körül, aminek hatása van a környezetünkre. Pedig a környezeti gondok és az éghajlatváltozással kapcsolatos problémák - a biológia nézőpontjából - alapvetően egyszerűek. Lelaktuk a Földet. Önszabályozó rendszereit jelentősen meggyengítettük. Hogyan kell élnünk, gazdálkodnunk, gondolkodnunk ahhoz, hogy megőrizzük saját magunk, és az utánunk következők számára életünk színterét, a Földet? Erre a kérdésre sok régi civilizáció sem tudott válaszolni, kísérleteik sárga lenyomata, a sivatag jól látszik a Földgömbön. Báder László „Öltöztessük fel a Földet! Az éghajlatváltoz(tat)ás testközelből” c. könyve egy új, kialakítandó kép két elemét vizsgálja meg közelebbről: mennyire fontos a víz, a vízpára, valamint a felszínt védő, de számtalan más fontos szerepet is betöltő növényzet, kiemelten az erdők szerepe. Ára: 1680 Ft. Nagyobb darabszám esetén (5db felett) közvetlenül az Egyesülethez, vagy a kiadóhoz is lehet fordulni:  vagy 

10. EU kampány a környezetért – lehet csatlakozni!

	Az Európai Bizottság hazánkban is elindította  annak érdekében, hogy . A kampány - melynek magyar jelmondata: "Változtass! Tekerd le! Kapcsold ki! Hasznosítsd újra! Sétálj!"- célja tudatosítani, hogy szükség van a társadalom tagjainak részvételére is az éghajlatváltozás követelményeinek mérséklésében.  A kampány magyar weboldalán (http://ec.europa.eu/environment/climat/campaign/index_hu.htm) számos tanács, tény böngészhető. A weboldalon többek közt a Játszon és tanuljon menüpont alatt az alábbi -  környezeti nevelésben is haszonnal forgatható – négy segédanyag található: 
I.) EPAEDIA – környezeti enciklopédia 
	Az Európai Környezetvédelmi Ügynökség (EEA) figyelemmel kíséri a Európa környezetének állapotát, és erről egyúttal tájékoztatja a politikusokat és polgárokat. Az EPAEDIA az EEA környezeti enciklopédiája, amely híreket és információkat tartalmaz egyszerű formában. 
•	Az EPAEDIA különböző szintekre bontja az információkat, melyek a következők: rövid bemutató, összefoglaló és teljes cikk. Egyes cikkel multimédia elemeket is tartalmaznak 
•	Térképek – a környezeti hatások grafikus ábrázolásai 
•	Szimulációs játékok – lehetővé teszik a felhasználók számára, hogy lássák viselkedésük vagy cselekedeteik közvetlen hatását 
•	Animációs illusztrációk – a környezeti probléma összetettségét mutatják be 
•	Videók – itt a látogatóknak lehetőségük van az EEA szakembereit „megkérdezni”, akik a szakterületüknek megfelelő kérdésekre válaszolnak 
Az EPAEDIA itt található:  
II.) V GAS – Energia, életmód, éghajlat 
	A V GAS számítógépes játék azt próbálja szemléltetni, hogy életmódunk miként befolyásolja az üvegházhatást okozó gázok kibocsátását. Segédeszközként is használható, mivel egyfajta virtuális könyvtárként számos információt tartalmaz az éghajlatváltozásról, a különböző jelenségekről és az üvegházhatásról. Az ingyenes programot az alábbi címen kérheti: 
 
III.) „Az éghajlatváltozás rajtad múlik” - kiadvány
	Kiadvány készült diákok számára az éghajlatváltozásról. Az információkon túl a kiadvány rámutat a diákok szerepének fontosságára és tevékenységük jelentőségére az éghajlatváltozás elleni küzdelemben. Letölthető: http://ec.europa.eu/environment/climat/campaign/pdf/toolkit_hu.pdf
IV.) Környezetvédelem fiataloknak 
	Ezen a honlapon megismerhetjük, milyen a környezetünk, és mi történik vele. A honlap négy olyan területet taglal, melyekre a következő tíz évben az EU is kiemelt figyelmet fordít: levegő, víz, hulladék és természet. A honlap címe:  
11. Madárbarát kert - program

	Az MME (www.mme.hu) továbbra is meghirdeti Madárbarát kert programját, melynek célja, hogy minél több lakost, intézményt, stb. vonjon be az aktív madárvédelembe. A feladatok, elvárások egyszerűek, nincs szükség hozzájuk bonyolult szakmai ismeretekre vagy sok időre. A programban való részvétel nagyszerű lehetőséget biztosít az iskola, óvoda falain belüli GYAKORLATI környezeti nevelésre; rendhagyó tanórák, foglalkozások megtartására vagy hagyományos tanórák érdekes, színes kiegészítésére. 
	Nem a programhoz, de a témához csatlakozóan előadások is igényelhetők a szervezettől. További információk, illetve letölthető adatlapok és „Madárbarát kert” reklámfilm az MME honlapján, illetve: 1121 Bp., Költő u. 21.
	
12. Nemzetközi Gyermekfestmény-verseny

	A környezetről szóló nemzetközi Gyermekfestmény-versenyt évente az ENSZ Környezetvédelmi Programja  (UNEP), a japán Globális Béke és Környezet Alapítvány, a Bayer és a Nikon  szervezi.  A verseny 1991 óta kerül megrendezésre és eddig 170.000 alkotás érkezett több mint  100 országból. 
Az idei, 16. verseny központi témája az ÉGHEJLATVÁLTOZÁS. A győztes alkotás készítője meghívást kap Környezetvédelmi Világnap megünneplésére 2007.06.05-re Tromso-be, Norvégiába, ezen kívül további értékes nyeremények kerülnek kiosztásra. A gyerekek festményeit a UNEP regionális irodájának kell megküldeni 2006.12.31-ig, hagyományos, vagy elektronikus levélben: 
UNEP Regionális Iroda 
15 Chemin des Anémones, Châtelaine-Genéve,
1219 Chatelaine, Geneva, SWITZERLAND
Tel: (41-22) 917 82 79 Fax: (41-22) 917 80 24 
Email:  
További információ. 

13. Állatvédelmi könyvtár

	A Fauna Egyesület () az érdeklődők figyelmébe ajánlja egyedülálló, állatvédelemmel kapcsolatos egyesületi könyvtárát, melyben megtalálható az alapító - néhai dr. Széchy Ágnes - könyvgyűjteménye, illetve elérhetőek nemzetközi állatvédelmi lapok, folyóiratok és könyvek. A könyvtár hétköznap munkaidőben látogatható, kölcsönzés nincs, helyben olvasási illetve fénymásolási lehetőség van. Egyetemi hallgatók számára a gazdasági állatok jóllétével kapcsolatos, elsősorban angol nyelvű szakirodalom rendelkezésre áll. Információk: Dömötör Erika 1/266-6978,